

**Поштовани пријатељи,**

**Позивамо вас на изложбу ИЗБОР која се отвара у среду, 22. фебруара 2017. у 19 часова у галерији УЛУС.**

Ревијалне изложбе УЛУС-а одувек су рефлектовале оно шта се дешава у рецентној уметничкој продукцији. Изложба ИЗБОР се може посматрати у апострофираном  контексту, али са том разликом што су на њој заступљена дела у избору Уметничког савета УЛУС-а који је изабран крајем 2016. године. Потреба да се организује изложба овог типа, настала је из жеље да се представи један могући „исечак“ актуелне ликовне сцене сагледан из визуре чланова *Уметничког савета* УЛУС-а кога чине: Ђорђе Аралица, Анђелка Бојовић, Душан Микоњић, Биљана Вуковић, Весна Милуновић, Весна Ристовски и Драган Цветковић.

На изложби ИЗБОР изложена су дела педесетак уметника чланова УЛУС-а. Принцип организовања изложбе одредио је и њена својства, јер самим тим она је у пољу изражајно-стилских али и других одредница разноврсна, што је свакако њен квалитет. Заступљеност свих дисциплина и велики распон генерација даје извесну могућност да се у домену селектованих дела направи пресек уметничких токова и донесу закључци да ли се они разликују у односу на кретања у земљама у региону и шире.

Учесници изложбе су: Мирјана Ђошић, Весна Балкански, Јована Живчић, Драган Марковић, Ивана Јакшић, Мирослав Арсић, Градимир Рајковић, Милена Белензада, Славко Живановић, Никола Жигон, Дијана Кожовић, Јелена Јашовић, Милош Шобајић, Велизар Крстић, Наташа Будимлија, Снежана Гроздановић, Драгана Тодоровић Скорић, Ђорђе Станојевић, Божидар Дамјановски, Александар Цветковић, Стјепан Мимица, Шемса Гавранкапетановић, Јелена Кршић, Снежана Перовић, Ивана Станковић, Слободан Радојковић, Бојан Оташевић, Мина Ракиџић, Маја Симић, Јована Ђорђевић, Лазар Димитријевић, Предраг Вукичевић, Марио Ђиковић, Ранка Лучић-Јанковић, Михаило Петковић, Мирко Сикимић, Тара Родић, Драгана Јокић, Јелена Бибић, Санда Грлић, Јелена Глишић, Сања Сремац, Тијана Фишић, Драгана Додиг Пајковић, Татјана Лечић Бандовић и Миодраг Ристић.

**Изложба траје до 7. марта 2017.**

Контакт Галерије УЛУС: тел. 011 26 23 128

Кустос: Оливера Вукотић, е-mail: olivera.kustos.ulus@gmail.com

Радно време: понедељaк – субота од 10 до 20 часова.